REFERAT AF ORDINÆR GENERALFORSAMLING

Tirsdag d. 28. marts 2017 kl. 19:30

på Øster Egesborg Friskole

10-12 personer mødte op til årets generalforsamling, som blev gennemført i overensstemmelse med vedtægterne

1. Som dirigent valgtes Birgitte Fløe, der som sin første gerning konstaterede, at generalforsamlingen var lovligt indkaldt.
2. Herefter valgtes Jesper B. Nielsen som stemmetæller
3. Dernæst fulgte bestyrelsens beretning v/formanden. Formanden orienterede om en serie uheld, der har forhindret os i at afmontere UV-anlægget, om økonomien og om tiltag til forhindring af, at lynnedslag kan forårsage skade på teknikken. Vi henviser til formandens beretning på hjemmesiden, men kan dog nævne, at formanden takkede Sven-Erik Omel, som er udtrådt af bestyrelsen. Tommy Apel er indtrådt i hans sted.
4. Kassereren, Tommy Apel, gennemgik regnskabet , som blev godkendt.
5. Der var kun et forslag, som bestyrelsen havde stillet. Forslaget gik på at hæve vandprisen med kr. 0,50. km3. for langsomt at opbygge lidt større reserver, end dem, vi har på nuværende tidspunkt. Dette blev enstemmigt vedtaget. Bestyrelsen foreslog i samme ombæring at beskære det faste bidrag med kr. 100 om året, da det er bestyrelsens principielle holdning, at forbruget skal betale for værkets drift, men der var på generalforsamlingen ingen ingen stemning for den del af forslaget. Den faste afgift er derfor fortsat på kr. 600 om året.

Prisstigningen er den første i 9 år, og Røstofte Vandværk er fortsat det billigste vandværk i kommunen.

1. Kassereren gennemgik herefter takstblad og budget, som begge blev godkendt af forsamlingen.
2. De to bestyrelsesmedlemmer, som var på valg, Hans Henrik Sorgenfrey og Flemming Knudsen blev begge genvalgt uden modkandidater. Kurt Paszkiewicz og Steen Wieder blev valgt som suppleanter. Som revisorer valgtes Birgitte Fløe og Jesper B. Nielsen, og Per Øhlenschlæger blev valgt som revisorsuppleant.

1. Under eventuelt diskuteredes forskelligt af mere uforpligtende art.

Herefter kunne generalforsamlingen afsluttes.

For referatet:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Birgitte Fløe, dirigent Hans Henrik Sorgenfrey, formand